User:Muvindurangana/sandbox

අලුත් සහල් මංගල්‍යය

අලුත් අවුරුද්ද යනු වසන්තයේ උත්සවයකි. අපේ රටේ වසන්තය ඇරැඹෙන්නේ මහ කන්නය නිමා වී අස්වැන්න කපා පාගා ගෙට ගෙන අටු කොටු පිරි ඉතිරි යාමෙනි. සිංහල අලුත් අවුරුද්ද ඇති බක්මාසයේ මුල් දින කිහිපය ගම්බද ගොවි

ජීවිතය ප්‍රීතිමත් හා වාසනාවෙන් විසිදුතරු කරන කාල පරිච්ඡේදයකි. අලුත් සහල් මංගල්‍යය යෙදෙන්නේ අලුත් අවුරුද්දට දින කිහිපයකට පෙර දී ය. කරල් පෙරහැර, අඩුක්කු බෑම, පාංමඩු පැවැත්වීම හා කංකාරි නැටීමත් මේ උත්සව මාලාවට අයත් වේ.

ගැමි සංස්කෘතිය විදහා දක්වන මේ උත්සව මෙරට ප්‍රදේශයෙන් ප්‍රදේශයට විවිධ වෙනස්කම් දක්නට ලැබේ. අතීතයේ ශ්‍රී වික්‍රම රාජසිංහ රජ දවස සෙංකඩගල නුවර තිඟුල වෙලේ දී රන් දෑකත්තකින් රජු විසින් ම පළමු

අස්වනු මිටිය කපා මේ චාරිත්‍ර ආරම්භ කැරිණි. තිඟුල වෙල පසු කළෙක නුවර වැව බවට පත්වූ විට ඒ සඳහා ගුරුදෙණිය වෙල යොදා ගන්නා ලදී.

රජු අස්වනු කැපූ පස් අන් වෙල් යායන්හි අස්වනු කැපීම ඇරඹෙයි. ඒසේ වුව ද අලුත් සහල් මංගල්‍යය පැවැත්වීමේ චිරාගත සම්ප්‍රදාය අනුව සහලින් දේවාලයේ දී බතක් පිස දෙවියන්ට පූජා කරන තුරු ගොවියෝ තම අස්වැන්න පරිභෝග කිරීම නොකරති.

අලුත් කන්නයේ බැත නිවෙස් කරා ගෙන ගොස් ප්‍රයෝජනයට ගැනිමෙට පෙර ඒ ඒ ප්‍රදේශයට අධිගෘහිත දේවිවරුන්ටත් ප්‍රධාන දෙවිවරුන්ටත් අඩක්කු බෑම ඇතැම් ප්‍රදේශවල ගොවීන්ගේ සිරිතය.

එය සිදුකරන්නේ ගමේ එක් තැනකට සියලු ගොවීන් එක්ව අලුත් සහලින් අඩුක්කුව පිළියෙල කිරීමෙනි. පසුව ඉන් පසු අඩුක්කුව තටුවක බහා පෙරහැරකින් ගෙන ගොසු තුන්මං හන්දියක තබා දෙවියන්ට පූජා කරනු ලබයි. පත්තිනි හාමි

නමින් හඳුන්වන තැනැත්තකු විසින් දෙවි පිහිට පතා ස්තෝත්‍ර කීම මෙහි ඇති විශේෂත්වයකි. පූජා කිරීමෙන් පසු ඉතිරි ආහාර කොටස් සියල්ලෝම එක්ව අනුභව කරති.

පාංමඩු පැවැත්වීම ද එහිම තවත් කොටසකි. එහි විශේෂ අංගයක් වන්නේ සහල් කිරි සාදා කිරි අම්මාවරුන් පුදනු ලැබීමයි. මුළු රැයක් පුරා පත්තිනිහාමි විසින් ගොවීන්ගේ ආරක්ෂාව ප්‍රාර්ථනා කරමින් දේව ස්තෝත්‍ර කියනු ලබයි.

අලුත් සහල් මංගල්‍යය සඳහා සිදුකරන මේ උත්සව හැරුණු විට බුදුන් හා සංඝයා වෙත අලුත් සහලින් පළමුව දානයක් පිරිනැමීම ගොවීන්ගේ සිරිතය. කුඹුරින් මුලින්ම කපා ගන්නා කරල් කිහිපයක් නැවුම් කලයක බහා දෙවියන්

වෙනුවෙන් ගෙයි වහළයේ එල්ලා තැබීමේ සිරිතක් ද ඇතැම් පෙදෙස්වල දක්නට ලැබෙයි. බොහෝ පෙදෙස්වල අලුත් සහල් මංගල්‍යය පත්වන්නේ කුඹුරු යාය මධ්‍යයේමය. කැවුම්, කිරිබත්, බුලත් සුවඳ වර්ග

ආදිය තටුවල බහා පෙරහැරින් වෙල්යාය මැදට ගෙනවිත් එහි ඉදිකරන ලද අට්ටාලයක තබා දෙවියන් පූජා කිරීම ගොවීහු සිදුකරති.

අලුත් සහල් මංගල්‍යෙය් සිරිත් මේ ජනකවියෙන් ද ප්‍රකාශිතය

සිලුත් රකින පෝයත් සිදු    කරලා

මලුත් අහර මුනිදුට පුද       කරලා

කලුත් බලා මොහොතක් විට සලා

අලුත් බතුත් කති තම පසු   ඉර